ชื่อไทย: กาดำ เพี้ย กาเผือก
ชื่อสามัญ: Black shark
ชื่อวิทยาศาสตร์: Labeo chrysophekadion 
วงศ์ (Family): Cyprinidae
ถิ่นกำเนิด: แม่น้ำและอ่างเก็บน้ำทุกภาคของประเทศไทย และพบในประเทศลาว เขมร และอินโดนีเซีย ที่เกาะสุมาตรา ชวา และบอ
รายละเอียด: เป็นปลาที่มีอุปนิสัยชอบดูดกินตะไคร่ที่เกาะตามพื้นก้นตู้ ก้อนหินและใบไม้ มีลักษณะ ลำตัวยาวเรียวแบนข้างเล็กน้อย สันหลังโค้งสูง ส่วนท้องแบน สีลำตัวและครีบทุกครีบสีดำสนิท หรือสีน้ำเงินอมดำหรือเทาอมน้ำตาล ในปลาที่มีอายุมากบริเวณของเกล็ดที่อยู่บริเวณด้านข้างลำตัวมีจุดสีแดง ด้านล่างของส่วนหัวและบริเวณท้องจะมีสีจางกว่าบริเวณหลังและบริเวณด้านข้างลำตัว ปากอยู่ต่ำ ยืดหดได้และมีลักษณะแบบปากดูด ริมฝีปากบนและล่างหยัก มีหนวด 2 คู่ ครีบหลังมีขนาดใหญ่และสูงมาก เมื่อเปรียบเทียบกับความยาวของหัวและความลึกของลำตัว พบว่าความสูงของครีบหลังมีมากกว่าความยาวของหัวและยาวเท่า ๆ กับ หรือยาวกว่าความลึกของลำตัว ครีบท้องยาวถึงตอนต้นของครีบก้นครีบหางเว้าลึก
ปลากาดำขนาดใหญ่นิยมนำมาบริโภค เนื่องจากมีรสชาติดี ลูกปลาขนาดเล็กนิยมเลี้ยงเป็นปลาสวยงาม  ขนาดเฉลี่ยความยาวประมาณ 25 ซม.

ประเภท (Catalogy): ปลาไทย